הופך אותך
אני הופך אותך במיטה,; כמו שעושה נעל לפחית זרוקה ברחוב -; לראות אם עוד יש בזה משהו.; אני הופך אותך במיטה,; כמו שעושה שיכור לבקבוק -; לראות אם עוד יש בזה משהו.; הסקס שלי לא נוגע בסקס שלך,; הדמעות שלי לא נוגעות לדמעות שלך,; אני מחפש בי את אותם מקומות; בהם כבר חפרו עינייך,; ושוב הופך אותך במיטה,; כמו שעושה מעשן לחפיסה -; לראות אם עוד יש בזה משהו.; אולי יש עוד סיכוי שברגע אחד,; תחשפי אל האור; איזו חתיכת רגש שלי,; כזה שיאפשר לעשות על הלב הזה; מרחק נוסף,; אני הופך את הלב שלי; כמו שעושה קבצן לפח -; ואין שם דבר.; 